open-index/open-wikipedia-markdown huggingface dataset:
Fiskløysa kraftverk

**Fiskløysa kraftverk** er et vannkraftverk ved Murusjøen i Lierne kommune i Trøndelag.

Det er et elvekraftverk som utnytter et fall på 186 meter i Fiskløysa.

Installert effekt er 5,1 MW fra en peltonturbin. Årsproduksjon er 18,2 GWh.

Kraftverket ble satt i drift i 27. september 2018. Det er bygget av Norsk Grønnkraft.

## Referanser


## Kilder
* 
* NVE vannkraftdatabase
* Norsk Grønnkraft: Fiskløysa kraftverk i drift! 
* Spetals Verk 
* Småkraft AS
Runaway (sang)

**«Runaway»** er debutsingelen til det amerikanske rockebandet Bon Jovi. Den ble opprinnelig spilt inn i 1981 i starten av sangeren Jon Bon Jovis karriere.

Sangen ble en hit i 1983 på WAPP-FM (nå WKTU), noe som førte til at Bon Jovi la ut på sin første turné.

## Eksterne lenker
*
Lago di Campotosto

**Lago di Campotosto** er en kunstig innsjø i regionen Abruzzo i det sentrale Italia. Reservoaret ligger på en høyde av 1.313 moh. i fjellkjeden Appenninene, og har et areal på 14 km². Den ligger i Nasjonalparken Gran Sasso og Monti della Laga.

Innsjøen kan nås via Strada Maestra del Parco (en del av statsvei 80 Teramo-L'Aquila) fra enten L'Aquila eller Adriaterhavets kyst. Mindre veier fører til Capitignano, Montereale og Amatrice.

## Historie
Det område hvor innsjen nå ligger, har tidligere vært brukt som energiressurs av små lokale industrier frem til den første del av 1900-tallet. Lago di Campotosto ble skapt i 1930-årene ved å anlegge tre demninger for å skape et reservoar til produsjion av vannkraft i Vomanodalen.

Under oppbyggingen av Lago di Campotosto var der en befestet kabelbane til jernbanestasjonen i Capitignano. Den ble brukt til å transportere byggematerialer og fjerne materiale fra uvgravinger. Fra Capitignano gikk jernbanen til L'Aquila, og hadde tidligere vært brukt til å transportere torv. Banen ble nedlagt etter ferdigstillelsen av byggingen.

## Flora og fauna
*Lago di Campotosto-reservatet* i provinsen L'Aquila i Abruzzo er et statseid viltreservat. Her finnes trær som bøk, pil og akasier, og dyr som grevlinger, fasaner og rødrever.

## Attraksjoner langs innsjøen

Det går en 50&nbsp;km lang sti rundt sjøen. Den er ganske jevn, og om sommeren benyttes den av mange vandrere, jogere og syklister. Broen *Ponte delle Stecche* (Pinnebroen) er blitt bygd i en av ​​de smallere deler av innsjøen, og kan forkorte turen rundt om sjøen. En eldre ubrukt bro står like ved.

Det nærliggende Capannellepasset ligger 15&nbsp;km unnak og tiltrekker mange syklister og motorsyklister i årets varme måneder.

## Omliggende byer
* Campotosto
* Mascioni
* Poggio Cancelli

## Eksterne lenker
* Banca dati dei laghi italiani: Campotosto
Tropicophanes

* Se Systematisk inndeling

***Tropicophanes*** er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utseende
Middesstore, avlange, matt brunlige trebukker. Antennene er tynne og omtrent så lange som kroppen. Pronotum er rundet, noe lengre enn bredt. Dekkvingene er jevnbrede med et eller to vagt avgrensede, grå tverrbånd, beina middels lange og nokså slanke.

## Utbredelse
Slekten er vidt utbredt i tropisk Afrika.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Hesperophanini Mulsant, 1839
******** Slekten *Tropicophanes* Sama, 1991
********* *[[Tropicophanes fasciatus]]* (Billberg, 1817)
********* *[[Tropicophanes wieringai]]* Adlbauer, 2006

## Kilder
* Liste over slektene
* Katalog med utbredelsesdata 

## Eksterne lenker
* 
*
Frederik Christopher de Cicignon

**Frederik (Friedrich) Christopher de Cicignon** (1667–1719) var en dansk-norsk offiser, far til Ulrik Frederik de Cicignon.

Han var en sønn av generalmajor Johan Caspar de Cicignon (1625–1696), som stammet fra Luxembourg og tjenestegjorde for Danmark, og slo seg ned i Norge etter mange års innsats der. Moren var Anne Sophie von Hagedorn (1636–1690). 

## Referanser


## Kilder
*
Megosmidus

* Se Systematisk inndeling

***Megosmidus*** er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utseende
En middelsstor, avlang, brungrå trebukk. Antennene er tynne, mye lengre enn kroppen. Pronotum er rundet, med en butt tann et godt stykke bak midten av hver sidekant, dekkvingene er jevnbrede og rundet i spissen, med små, svarte, blanke knøler spredt utover hele overflaten. Beina er nokså lange med slanke lår.

## Utbredelse
Arten er bare kjent fra Mexico (Baja California).

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Hesperophanini
******** Slekten ***Megosmidus*** Hovore, 1988 
********* *[[Megosmidus tuberculatus]]* Hovore, 1988

## Kilder

* Liste over slektene
* Katalog med utbredelsesdata 

## Eksterne lenker
* Bilder av artene 
* 
*
Jens A. Larsen Aas

**Jens Arne Larsen Aas** (født 2. desember 1993) er en norsk illustratør. Han studerte illustrasjon ved Academy of Art University i San Francisco i USA fram til 2016. Siden har han tegna til flere norske barnebøker, blant annet om Brillebjørn, en figur kjent fra NRK Super. I de første illustrasjonsarbeidene har han brukt akvarell og gouache. Seinere har han gått over til digitale maleteknikker i bilderedigeringsprogammet Photoshop. Larsen Aas bor og arbeider i Trondheim. 

## Referanser


## Eksterne lenker
*
J.C. Leyendecker

**Joseph Christian «J.C.» Leyendecker** (født 23. mars 1874 i Montabaur i det rhinprøyssiske Hessen-Nassau i Det tyske keiserriket, død 25. juli 1951  i New Rochelle i delstaten New York i USA) var en amerikansk maler og illustratør av tysk opprinnelse. 

Han er særlig kjent for sine mange illustrasjoner til plakater, bøker, blader og annonser, og flere motiver er blitt ikoniske i amerikansk populærkultur. Han regnes som en av de største innen sitt fag i USA tidlig på 1900-tallet.

## Liv og virke
### Bakgrunn
J.C. Leyendecker utvandret i 1882 fra det tyske Rhinlandet i en alder av åtte år med sine foreldre og sin bror Frank Xavier til Chicago i USA. Han viste tidlig interesse for maleri, og fikk allerede som sekstenåring arbeide i Chicago som kunstmaler og gravør hos J. Manz & Co. Hans første kommersielle oppdrag var 60 Bibel-illustrasjoner for Powers Brothers Company.

Kveldstid tok han undervisning hos John H. Vanderpoel i *[[Chicago Art Institute]]*. Så bestemte han seg i 1896 å reise med broren Frank til et to års opphold i Paris dor å ta videreutdannelse ved  *[[Académie Julian]]* og Académie Colarossi.

### Karriere
J.C. Leyendecker bidro med over 400 forsideillustrasjoner til amerikanske blader mellom 1896 og 1950, og påvirket det visuelle uttrykket i moderne magasiner. 322 av omslagsillustrasjonene hans ble malt til *[[The Saturday Evening Post]]*, et populært ukeblad der illustratøren Norman Rockwell siden tok over som folkekjær skildrer av amerikansk hverdagsliv. 

Leyendeckers illustrasjoner viser typisk idealiserte skikkelser i oppstilte positurer. Han ble særlig kjent for malerier av «*the Arrow Collar Man*», vakre, mannlige modeller, i en lang rekke annonser for Arrow, en amerikansk produsent av skjorter og løssnipper. Leyendeckers antydende homoerotiske motiver gjenspeiler hans egen seksualitet. Illustrasjonene er malt med en uanstrengt håndverksdyktighet, med dekorativ og avklart formtegning og sikre, energiske penselstrøk. 

Også broren Frank Xavier Leyendecker (Frank James Leyendecker, 1876–1924) var illustratør. Brødrene Joe og Frank arbeidet med lønnsomme oppdrag i samme studio og levde tidvis et luksuriøst jetsetliv. Frank Leyendecker døde av en overdose etter et langvarig narkotikamisbruk.


Saturday Evening Post 1918-12-07.jpg|Omslagsillustrasjon til *[[Saturday Evening Post]]* 1917 som viser en patriotisk julenisse med juletre til de amerikanske soldatene i første verdenskrig 
Leyendecker_Football.jpg|Amerikansk fotballspiller tegna til *Saturday Evening Post*
"Weapons For Liberty. USA Bonds. Third Liberty Loan Campaign. Boy Scouts of America. Be Prepared." - NARA - 512598.jpg|Propagandaplakat der «Lady Liberty» oppfordrer amerikanske speidere til å selge krigsobligasjoner 1918


## Referanser
N. C. Wyeth

**Newell Convers Wyeth** (født 22. oktober 1882 i Needham i Massachusetts i USA, død 19. oktober 1945 i Chadds Ford i Pennsylvania), kjent under signaturen **N. C. Wyeth**, var en amerikansk maler og illustratør. Han var elev av illustratøren Howard Pyle og regnes blant de største innen sitt fag i USA. Wyeth lagde over 3000 malerier i sin karriere og illustrerte 112 bøker, ikke minst en rekke populære titler utgitt av Charles Scribner's Sons, deriblant en utgave av Robert Louis Stevensons *[[Skatten på sjørøverøya]]* i 1911. Wyeths illustrasjoner er utført i en realistisk malerstil og viser ofte melodramatiske motiver med idealiserte og karikerte figurer i overtydelige komposisjoner. Wyeth forsvarte imidlertid det avklarte bildeuttrykket med at en illustratør ikke er fri kunstner men skal formidle et budskap raskt og effektivt.


File:Treasure Island-Scribner's-1911.jpg|Wyeths illustrerte utgave av *[[Skatten på sjørøverøya]]* fra 1911 gjorde ham særlig populær.
File:TI-blindpew.jpg|«Den blinde», fra *Skatten på sjørøverøya*
File:'The Boy Columbus on the Wharf at Genoa' by N.C. Wyeth, 1917.jpg|«Columbus som gutt ved skipsverftet i Genova» 1917
File:Boys King Arthur - N. C. Wyeth - cover.jpg|Bokomslaget til *The Boy's King Arthur* fra 1922


## Referanser
Magnum P.I. (TV-serie, 2018)

***Magnum P.I.*** er en amerikansk action-krimserie som ble sendt på amerikansk tv fra 2018 til 2024. Den er en nyinnspilling av 80-talls-serien med Tom Selleck. Jay Hernandez spiller hovedrollen som Thomas Magnum.

## Rolleliste
* Thomas Magnum … Jay Hernandez
* Juliet Higgins … Perdita Weeks
* Orville «Rick» Wright … Zachary Knighton
* Theodore «TC» Calvin … Stephen Hill
* Gordon Katsumoto … Sum Kang

## Referanser


## Eksterne lenker
*
Giorgia Lo Bue

**Giorgia Lo Bue** (født 20. februar 1994) er en italiensk kanoist. Under VM i roing 2018 i Plovdiv, Bulgaria, ble hun verdensmester.

## Referanser


## Eksterne lenker
*
Thug Life

**Thug Life** var en amerikansk hiphop-gruppe som besto av medlemmene Tupac Shakur, Big Syke, Stretch, Mopreme Shakur, The Rated R, og Macadoshis. De utga ett album, *[[Thug Life: Volume 1]]* i 1994. Gruppen ble oppløst etter at Tupac døde 13. september 1996. Big Syke døde 5. desember 2016, 20 år etter Shakurs død.

## Medlemmer
* 2Pac (a.k.a. Makaveli) (d. 1996)
* Big Syke (a.k.a. Mussolini eller Little Psycho) (d. 2016)
* Mopreme (a.k.a. Mocedes, The Wycked, Komani or Mo' Khomani)
* Macadoshis (a.k.a. The Original Mac 10)
* The Rated R (a.k.a. Super Star)
* Stretch (a.k.a. Big Stretch) (d. 1995)

## Diskografi
### Studioalbum
**[[Thug Life: Volume 1]]* (1994)

## Referanser


## Eksterne lenker
*
Dubiefostola

* Se Systematisk inndeling

***Dubiefostola*** er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utseende
En middelsstor, avlang, blankt rødbrun trebukk. Pronotum har et par nyreformede, gulaktige flekker, dekkvingene to par svarte flekker. Antennene er tynne og noe lengre enn kroppen. Pronotum er firkantet, betydelig innsnevret ved roten. Dekkvingene er nesten jevnbrede, kraftig punkterte. Beina er middels lange, rødlige, lårene på mellom- og bakbeina svarte i spissen.

## Utbredelse
Arten er kjent fra Fransk Guyana og Brasil.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Hesperophanini Mulsant, 1839
******** Slekten *Dubiefostola* Tavakilian & Monné, 1991
********* *[[Dubiefostola auricollis]]* Tavakilian & Monné, 1991

## Kilder
* Liste over slektene
* Katalog med utbredelsesdata 

## Eksterne lenker
* Bilder av arten 
* 
*
Erenumab

**Erenumab** (markedsført som **Aimovig**) er et legemiddel som er rettet mot kalsitonin-genrelatert peptid reseptoren (CGRPR) for forebygging av migrene. Det var den første i gruppen av CGRPR antagonister til å bli FDA godkjente i 2018. Det er en form for Monoklonalt antistoffsbehandling der antistoff brukes til å blokkere reseptorer for proteinet CGRP, som er antatt til å spille en viktig rolle i å starte migreneanfall.

## Medisinsk bruk
Erenumab er godkjent til forebygging av migrene hos voksne.

Det blir administrert med subkutan injeksjon i 70 eller 140&nbsp;mg doser, én gang i måneden.

## Bivirkninger
Vanlige bivirkninger er forstoppelse, kløe, muskelspasmer, samt milde og oftest forbigående reaksjoner på injeksjonsstedet.

## Interaksjoner
Erenumab var vist til å ikke ha interaksjoner med  Etinyløstradiol,  Norelgestromin  eller migrenemedisinen sumatriptan. Det er forventet en lav sannsynlighet for interaksjoner, fordi det ikke metaboliseres av cytokrom P450-enzymer.

## Farmakologi

### Virkningsmekanismen
Erenumab er et humant monoklonalt antistoff som blokkerer kalsitonin-genrelatert peptid reseptoren (CGRPR).

### Farmakokinetikk
Etter subkutan injeksjon har erenumab en estimert biotilgjengelighet på . Høyeste blod plasma konsentrasjon (Tmax)  nås etter fire til seks dager. Som andre proteiner, blir stoffet degradert via protolyse til små peptider og aminosyrer. Det har en halveringstid på 28 dager.

## Historie

### Utvikling
Dette medikamentet ble utviklet av Amgen samnen med Novartis.

I den klinisk studiens fase III var  955 pasienter ble delt inn i tre grupper i et 1:1:1-forhold. Hver gruppe ble injisert subkutant månedlig med 0, 70 eller 140&nbsp;mg erenumab over en periode på 6 måneder. Resultatene ble målt som gjennomsnittlig månedlige migrenedager i månene, 4, 5, og 6. Ved start  opplevde pasientene mellom 4 og 14 migrenedager per måned med et snitt på 8.3. Medisinen reduserte antall migrenedager per måned med 3,2 i 70-mg-gruppen og 3.7 i 140 mg-gruppen, mot 1,8 i placebo (0-mg) gruppen.

### Godkjenning og markedsføring
Food and Drug Administration i USA godkjente legemiddelet til forebyggende behandling av migrene hos voksne 17. mai 2018. Prisen ble rapportert å være  per år. Det Europeiske legemiddelkontoret gav legemiddelt lisens den 31. juli 2018.

I Storbritannia har Erenumab blitt godkjent av Scottish Medicines Consortium, men National Institute of Health and Care Excellence avviste legemiddelet på grunnlag av at dens effektivitet ikke var tilstrekkelig bevist.

9. desember 2019 ble legemiddlet en del av blåreseptordningen i Norge ved induviduell refusjon

## Referanser


## Eksterne lenker
* 
* Aimovig. Felleskattalogen
Fremanezumab

**Fremanezumab**, som selges under merkenavnet **Ajovy**, er et medikament som brukes til å forebygge migrene. Det er gitt ved injeksjon under huden.

Den vanligste bivirkningen er smerte og rødhet på injeksjonsstedet. Andre bivirkninger inkluderer allergiske reaksjoner. Det er i medisinklassen kalsitonin gen-relaterte peptid antagonist.

Det ble godkjent for medisinsk bruk i Usa i 2018. Engros-prisen i Usa i 2019 var $US 369.90 per måned.

## Medisinsk bruk
Fremanezumab har vist seg effektiv for voksne med fire eller flere migreneanfall per måned. Normal dose er  satt månedlig eller  satt hver tredje måned. Hva som passer best er individuelt.

## Bivirkninger
De mest vanlige bivirkningene er reaksjoner på injeksjonsstedet, som skjedde i 43 til 45% av deltagere i studier (i forhold til 38% under placebo). Overfølsomhet reaksjoner oppstått i færre enn 1% av pasientene.

## Interraksjoner
Fremanezumab har ingen interraksjoner med andre legemiddler mot migrene som triptaner, ergot alkaloider og smertestillende. Det forventes generelt å ha et lavt potensial for interraksjoner fordi det  ikke metaboliseres av cytokrom P450-enzymer.

## Farmakologi

### Virkningsmekanismen
Fremanezumab er en humant monoklonalt antistoff rettet mot kalsitonin gen-relaterte peptider (CGRP) alfa-og beta. Den eksakte virkningsmekanismen er ukjent. Det er det eneste godkjente anti-CGRP monoklonalt antistoffet som kan gis med kvartalsvis intervall.

### Farmakokinetikk
Fremanezumab har en biotilgjengelighet av 55-66% etter subkutan injeksjon,. Høyeste konsentrasjon i kroppen er nådd etter fem til syv dager. Stoffet er degradert av protolyse til små peptider og aminosyrer, som er gjenbrukt eller utskilles via nyrene. Halveringstiden er anslått å være 30 til 31 dager.

## Historie
Fremanezumab ble oppdaget og utviklet av Rinat Neuroscience, ble kjøpt opp av Pfizer i 2006, og det ble da gitt lisens til Teva. Det ble godkjent av US Food and Drug Administration i september 2018. I april 2019 ble fremanezumab godkjent for markedsføring og bruk i Den europeiske union.

Stoffet har vært og er fortsatt under evaluering for andre sykdommer enn migrene, der endogen substans CGRP har vært innblandet i patologien. Teva utvikler fortsatt legemiddelet for å hjelpe mot cluster hodepine, men stoppet utviklingen av fremanezumab for behandling av kronisk cluster hodepine i 2018 etter det primære endepunktet i en Fase III-studien ble ikke oppfylt.

9. desember 2019 ble legemiddlet en del av blåreseptordningen i Norge ved induviduell refusjon.

## Se også
Andre antistoffer som blokkerer CGRP :

* Eptinezumab
* Erenumab
* Galcanezumab

## Referanser
VM i landeveissykling 2018 – Mennenes fellesstart

**Mennenes fellesstart ved [[VM i landeveissykling 2018]]** ble arrangert søndag 30. september og løypa var på 252,9 km fra Kufstein til Innsbruck.

## Land og ryttere

;Norske ryttere
*Sven Erik Bystrøm (DNF)
*Odd Christian Eiking (30. plass)
*Edvald Boasson Hagen (DNF)
*Carl Fredrik Hagen (54. plass)
*Markus Hoelgaard (DNF)
*Vegard Stake Laengen (43. plass)

## Resultat

## Eksterne lenker
*
VM i landeveissykling 2018 – Kvinnenes fellesstart

**Kvinnenes fellesstart ved [[VM i landeveissykling 2018]]** ble arrangert lørdag 29. september og løypa var på 150,6 km fra Kufstein til Innsbruck.

## Land og ryttere

;Norske ryttere
*Susanne Andersen
*Stine Borgli
*Vita Heine
*Ingrid Lorvik
*Katrine Aalerud

## Resultat

## Eksterne lenker
*
VM i landeveissykling 2018 – Mennenes fellesstart (U23)

**Fellesstart for U23-menn ved [[VM i landeveissykling 2018]]** ble arrangert fredag 28. september og løypa var på 174,3 km fra Kufstein til Innsbruck.

## Land og ryttere

;Norske ryttere
*Idar Andersen
*Tobias Foss
*Andreas Leknessund
*Torjus Sleen
*Rasmus Fossum Tiller

## Resultat

## Eksterne lenker
*
Rusapeana

* Se Systematisk inndeling

***Rusapeana*** er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utseende
En middelsstor, avlang, ensfarget mørkbrun trebukk. Antennene er noe kraftige og litt lengre enn kroppen hos hannen, tynne og rundt to tredjedeler så lange som kroppen hos hunnen, pronotum avrundet, dekkvingene jevnbrede, rundede i spissen. Beina er middels lange med noe fortykkede lår.

## Utbredelse
Arten er bare kjent fra Zimbabwe.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Hesperophanini
******** Slekten ***Rusapeana*** Adlbauer, 1995  
********* *[[Rusapeana holobrunnea]]* Adlbauer, 1995

## Kilder

* Liste over slektene
* Katalog med utbredelsesdata

## Eksterne lenker
* Bilder av artene
* 
*
Epiklese

**Epiklese** (fra gresk: ἐπίκλησις, épiklêsis; i bydeform ἐπικαλέω / epikaléō, kontrahert ἐπικαλῶ / epikalṓ; «jeg anroper») er nedkallelsen av Den hellige ånd for at han ved nattverdsfeiringen skal forvandle brødet og vinen til Kristi legeme og blod. Epiklesen er en vesentlig del av den eukaristiske bønn, særlig i de østlige liturgier.
Indang

**Indang** (*Bayan ng Indang*) er en kommune på Filippinene. Kommunen ligger på øya Luzon og tilhører provinsen Cavite. Folkemengden er på  innbyggere.

## Historie
Indang (den gang: **Indan**) ble egen kommune i 1655, etter at den tidligere var del av Silang. Navnet Indan kommer fra et ord på tagalog  (*indang* eller *inrang*) for en tresort som vokste i området.

I barangay Limbon ble Andrés Bonifacio tatt til fange ved slutten av den filippinske revolusjon. Dermed ble han forhindret fra å iverksette kontrarevolusjon og fortsette å bygge opp sin regjering og sine hærstyrker.

## Barangayer
Indang er inndelt i 36 barangayer.

## Referanser




## Kilder
* 2015 Census of Population and Housing Report Philippine Statistics Authority
Monoklonale antistoffer

**Monoklonale antistoffer** eller **monoklonale antikropper** (**mAb** eller **moAb**) er en type proteiner kalt immunglobuliner som har identisk reaksjonsevne (spesifisitet), fordi de produseres av genetisk identiske celler. De reagerer altså mot det samme antigenet.

Såkalte CGRP-hemmere er eksempler på medikamenter som utnytter effekten av monoklonale antistoffer til å bekjempe effekten av kalsitonin gen-relateret protein som blir frigjort og gir anfall av migrene, klasehodepine og lignende hodesmerter. Det er også kjent at, monoklonale antistoffer i noen tilfeller kan benyttes til å fjerne kreftceller fra benmarg.

## Referanser
Musikkåret 2019

**Musikkåret 2019** er en oversikt over utgivelser, hendelser, fødte og avdøde personer med tilknytning til musikk i 2019.

## Hendelser

* 2. mars: Melodi Grand Prix 2019 avholdes i Oslo Spektrum.
*9. mars: Finalen i Melodifestivalen 2019 avholdes i Friends Arena i Stockholm.
*30. mars: Spellemannprisen 2018.
*14.–18. mai: Eurovision Song Contest 2019 avholdes i Expo Tel Aviv i Tel Aviv i Israel.
*25. mai: MGPjr 2019 i Telenor Arena i Norge.
*28.–29. juni: Hovefestivalen i Arendal gjenoppstår etter fem år som Hove Music Festival.

## Dødsfall

## Priser og konkurranser

## Hitliste-plasseringer

### Årets album

Nummer 1 på VG-lista, Norges offisielle topp 40 albumliste.

**Noen andre album er**

* John Mayall – *Nobody Told Me*
* Opeth – *In Cauda Venenum*
* Philter – *The Queen of Crowns*
* The Stone Coyotes – *Hit The Ground Running*

* Vampire Weekend – *Father of the Bride*

### Årets hits og singler

Nummer 1 på VG-lista, Norges offisielle topp 40 singelliste.

## Se også
*Musikkalbum fra 2019
*Sanger fra 2019

## Referanser
World Forum (Haag)

**World Forum** (tidligere kjent som **Congresgebouw**, **Nederlands Congresgebouw**, **Nederlands Congres Centrum** og **World Forum Convention Center**) er en konsertarena og et konferansesenter i Haag i Nederland, like ved bygningene til Det internasjonale krigsforbrytertribunalet for det tidligere Jugoslavia, Organisasjonen for forbud mot kjemiske våpen og et av administrasjonsbyggene til International Baccalaureate Organization.

## Bakgrunn
Senteret ble åpnet i 1969 under navnet Nederlands Congresgebouw og ble tegnet av den nederlandske funksjonalisme-arkitekten Jacobus Johannes Pieter Oud. Hans sønn, Hans Oud, fullførte tegningene da faren døde i 1963.

I 2006 ble deler av konferansesenteret, blant annet *Statenhal*, revet for å gjøre plass til det nye Europol-hovedkvarteret. World Forum har arrangert en rekke konserter og festivaler, blant andre den årlige North Sea Jazz Festival og finalene i Eurovision Song Contest i 1976 og 1980. Mellom 2006 og 2010 ble festivalen The Hague Jazz holdt i senteret. Festivalen overtok for North Sea Jazz festival, som nå finner sted i Rotterdam.

## Konserter og arrangementer
;Nederlands Congresgebouw
*Wings: 20.–21. august 1972
**[[Eurovision Song Contest]]*: finalene i 1976 og 1980
**[[North Sea Jazz Festival]]*: 1976–2005 
**[[Nationaal Songfestival|Nederlandsk Melodi Grand Prix]]*: 22. februar 1978 
*Finch: 14. november 1978 (avslutningskonsert)
*Eric Clapton:  24. februar 1990
**[[Worldcon|World Science Fiction Convention]]*: 23.–27. august 1990
*a-ha: 4. april 1991
;Nederlands Congres Centrum
*Celine Dion: 27. mai 1995
*Backstreet Boys: 9. desember 1996
*Sarah Brightman: 22. mai 1999
*Laura Pausini: 18. januar 2002
*Laura Pausini: 13. mars 2005
;World Forum Convention Center
**The Hague Jazz*: 2006–2010 
**Internasjonal konferanse om Afghanistan*: 31. mars 2009
**Meet the Future, Science & Technology, toppmøte 2010*: 18. november 2010
**The Hague International Model United Nations (THIMUN)*: årlig
;World Forum
**AnimeCon – [[Anime]]-konferanse*: årlig
**Toppmøtet om atomsikkerhet*: 24.–25. mars 2014
**[[Nick Cave ]]*: 16.–17. mai 2015

## Referanser


## Eksterne lenker
*
Wembley Conference Centre

**Wembley Conference Centre** var et konferansesenter fra 1977 til 2006, som lå i Wembley Park i London.

## Bakgrunn
Utover i 1970-årene dukket flere moderne flerbruksareaner opp i de største byene i England. Blant disse var Wembley Conference Centre, som ble tegnet av Richard Seifert for selskapet British Electric Traction Company. Byggearbeidene startet i mai 1973, og senteret ble åpnet av Duke of Kent 31. januar 1977. Hovedsalen, kalt Grand Hall, hadde plass til 2500 publikummere. Eurovision Song Contest 1977 var et av de første store arrangementene som ble holdt i senteret.

Konferansesenteret var del av et større utviklingsprosjekt i området. Ved siden av senteret åpnet Greenwich Rooms and Elvin House, en futuristisk, triangelformet kontorbygning på 722 kvadratmeter, og Wembley Exhibition Centre.

Åpningen av konferansesenteret og utstillingshallen økte antallet besøkende til Wembley Park, og den nærliggende togstasjonen, Wembley Hill, ble omdøpt til Wembley Complex i mai 1978. I 1987 ble stasjonen omdøpt til Wembley Stadium.

Da Wembley Stadium og områdene rundt stadionet skulle bygges om i 2006, ble konferansesenteret revet for å gi plass til utbyggingen.

## Referanser
Alex Honnold

**Alex J. Honnold** (født 17. august 1985) er en amerikansk klatrer. Han er først og fremst kjent for sine mange frisolo-bestigninger av vanskelige klatreruter i store vegger, hvor han klatrer helt uten tau eller andre former for sikring. Blant Honnolds fremste klatreprestasjoner er den første og hittil eneste frisolo-bestigningen av den 900 meter høye sørveggen på El Capitan i Yosemite-dalen i California, 3. juni 2017, og den hittil raskeste bestigningen av den såkalte «Triple Crown» – de tre største veggene i Yosemite (El Capitan, Half Dome og Mount Watkins) på under ett døgn – 7. juni 2012.

**Triple Crown solo**: Honnold klatret rutene *Freerider* på El Capitan, *The Regular Northwest Face* på Half Dome og standardruta i sørveggen på Mount Watkins på 18 timer og 50 minutter. Det meste av klatringen ble gjort uten tau og sikring, men med enkelte tekniske punkter underveis, på de vanskeligste passasjene der Honnold koblet seg inn på fastbolter med slynger for å trekke seg forbi (A0).

**El Capitan frisolo**: Honnold frisoloerte Yosemites største fjellvegg, igjen via ruta *Freerider*, men denne gangen ble all klatring gjort i fri, uten sikring og annet utstyr enn klatresko og kalkpose. *Freerider* er en krevende rute å klatre i fri, med grad 8/8+ (7c etter fransk skala, 5.12d etter Yosemite Decimal System), og en rute selv erfarne friklatrere bruker opptil fire dager på å bestige. Honnolds frisolo-bestigning ble gjort på tre timer og 56 minutter.

I august 2018 hadde dokumentarfilmen *Free Solo* premiere i USA. Filmen, som er produsert av National Geographic, følger Honnold over to år, i forberedelsene fram til frisoloeringen av *Freerider*.

## Referanser


## Eksterne lenker
* 
* 
*
Deutsche Hochschule für Politik

**Deutsche Hochschule für Politik** (DHfP) (norsk: *Den tyske høyskole for politikk*) var en privat høyskole i Berlin, grunnlagt i oktober 1920 av Ernst Jäckh. Den etterfulgte Staatsbürgerschule, grunnlagt av Friedrich Naumann i  1918. I 1940  ble høyskolen innlemmet i det utenlandsvitenskapelig fakultet (Auslandswissenschaftliche Fakultät) i Friedrich-Wilhelms-Universität. Høyskolen ble gjenetablert i 1949, og i 1959 omdannet til Otto-Suhr-Institut i Freie Universität Berlin.

Den senere tyske president Theodor Heuss, arbeidet ved DHfP fra 1920 til 1924 som studieleder, og videre inntil 1933 som dosent.

## Referanser
Tomentophanes

* Se Systematisk inndeling

***Tomentophanes*** er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utseende
En middelsstor, avlang, matt brunlig trebukker. Antennene er noe kraftige og omtrent så lange som kroppen. Pronotum er avrundet sekskantet, dekkvingene jevnbrede, rundede i spissen. Beina er middels lange, lårene litt fortykkede.

## Utbredelse
Arten er bare kjent fra den Sentralafrikanske republikken.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Hesperophanini
******** Slekten ***Tomentophanes*** Adlbauer, 2004  
********* *[[Tomentophanes vestitus]]* Adlbauer, 2004

## Kilder

* Liste over slektene
* Katalog med utbredelsesdata 

## Eksterne lenker
* Bilder av artene 
* 
*
Homo Erectus (musikkalbum)

***Homo Erectus*** er et musikkalbum med visegruppa Frosk, utgitt i 2018. Dette er bandets andre album, utgitt mer enn 40 år etter debuten.

## Sporliste

# «Det er kaldt i Europa» 
# «Mamre Lund»
# «Dans med meg»
# «Homo Erectus»
# «Horten er en dritfin by å bo i»
# «Karljohansvern»
# «Kroa»
# «Havnearbeidersang»
# «Langbeina Langbein»
# «Fado»
# «Tigger'n»
# «Natt»
# «Onkel Skrue»
# «Vuggevise»

## Medvirkende
* Alf Henriksen: Tekstforfatter, vokal
* Tom Reksjø: Komponist, gitar, piano, banjo, vokal
* Hege Rimestad: Fele, munnspill, koring
* Andreas Bye: Trommer, koring
* Marius Reksjø: Kontrabass

## Øvrige medvirkende
* Mads R. Johansen: Innspillingstekniker, miksing
* Christian Obermayer: Mastering
* Magnus W. Tindberg: Cover art

## Eksterne lenker

* Plateselskapet No. 13 > Utgivelser > Frosk: Homo Erectus
Callideriphus

* Se Systematisk inndeling

***Callideriphus*** er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utseende
Middelsstore, avlange, brokete fargede trebukker. De kan være ensfarget rødgule med svarte bein, ha rødt pronotum og svarte dekkvinger med blå metallglans, eller være brunsvarte med et par oransje flekker på dekkvingene. Antennene er tynne og lengre enn kroppen hos hannene, kortere enn kroppen hos hunnene. Pronotum er rundet, dekkvingene er parallellsidige. Beina er middels lange, med fortykkede lår.

## Utbredelse
Slekten er utbredt i Bolivia, Brasil og Argentina.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Heteropsini Lacordaire, 1869
******** Slekten *Callideriphus* Blanchard, 1851
********* *[[Callideriphus grossipes]]* Blanchard, 1851
********* *[[Callideriphus tucumanus]]* Napp & Martins, 2002

## Kilder
* Liste over slektene
* Katalog med utbredelsesdata 

## Eksterne lenker
* 
*
Erythropterus

* Se Systematisk inndeling

***Erythropterus*** er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utseende
Middelsstore, spinkle, brunrøde trebukker, pronotum og spissen av dekkvingene kan være svarte. Antennene er tynne og lengre enn kroppen hos hannene, kortere enn kroppen hos hunnene. Pronotum er tønneformet, dekkvingene er parallellsidige. Beina er lange og tynne. På farge varierer de fra brungul med svart hode og svart dekkvingespiss, til helt svart.

## Utbredelse
Slekten er kjent fra Venezuela i nord til Argentina i sør.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Heteropsini Lacordaire, 1869
******** Slekten *Erythropterus* Melzer, 1934
********* *[[Erythropterus amabilis]]* Melzer, 1934
********* *[[Erythropterus boliviensis]]* Clarke, 2007
********* *[[Erythropterus cuissi]]* Napp & Monné, 2005
********* *[[Erythropterus kochi]]* Clarke, 2007
********* *[[Erythropterus urucuri]]* Martins & Galileo, 2004

## Kilder
* Liste over slektene
* Katalog med utbredelsesdata 

## Eksterne lenker
* Bilder av artene 
* 
*
Falske nullpunkt

**Falske nullpunkt** er tankefeil som ofte begås i sammenheng med risikovurdering. Fenomenet betyr at man sammenligner en forventet forekomst av noe med et alternativ som ikke er reelt.

Eksempler på utsagn med falske nullpunkt er:
* «Hvis bilen tar fyr ved en trafikkulykke kan man bli sittende fast og brenne ihjel på grunn av sikkerhetsbeltet, derfor vil jeg ikke bruke sikkerhetsbelte» - det er langt større risiko for å bli drept i en trafikkulykke dersom man ikke bruker bilbelte
* «Grunnet bekymring for flystyrt tar jeg heller bilen fra Oslo til Trondheim» - hvis man uansett skal foreta reisen er fly statistisk sett tryggere enn å kjøre bil
* «Det har skjedd ulykker med førerløse biler, derfor bør de ikke slippes løs i trafikken» - det skjer langt oftere ulykker med mennesker bak rattet
* «Så lenge det finnes bivirkninger ved vaksiner vil jeg ikke ta dem» - alternativet til vaksiner er at sykdommer spres raskt, med langt større konsekvenser enn bivirkninger av vaksiner
* «Atomkraft er best å unngå fordi det kan skje ulykker som i Tsjernobyl» - den kraften man ikke henter fra atomkraft må man hente fra andre energikilder med langt høyere helserisiko
* «Etterspørselen etter palmeolje fortrenger regnskog, altså er det best å kutte ut matvarer som inneholder palmeolje» - alternativene til palmeolje krever langt større dyrkningsareal, noe som ikke nødvendigvis er bra for regnskogene

## Referanser
Mikkel Nilsson Grendahl

**Mikkel Nilsson Grendahl** (alternativt * Michel Nielsen Grendahl*, født 12. mars 1775 i Rennebu, død 18. januar 1849 på Havstein i Strinda) var en norsk kjøpmann, gårdbruker og stortingsmann fra Rennebu. Grendahl var en av Hans Nielsen Hauges nærmeste venner.

## Liv og virke
### Bakgrunn
Grendahl var sønn av en gårdbruker i Rennebu. Han tok over farsgården, men lot en yngre bror overta driften av bruket.

### Forretningsmann
Selv reiste han til Drammen og ble ansatt hos en kjøpmann der. Deretter lærte han seg mer om handel i Bergen, der han også lærte seg engelsk. Han slo seg ned i Kristiansund og drev trelasthandel, skipsbyggeri og var skipsreder. Især drev han handel med England. I år 1807 kjøpte han fire gårdsbruk i Kvernes, som han solgte tre år senere.

Etter noen år i Kristiansund kjente Grendahl uro over sin egen åndelige tilstand. Livet som forretningsmann bød ellers på mange fristelser, så han valgte å vende tilbake til gårdsdrift. Han kjøpte da i 1821 storgården Havstein i Strinda (senere innlemmet i Trondheim kommune) og flyttet dit året etter. Samtidig solgte han alle forretningene sine i Kristiansund. Gården drev han frem til et mønsterbruk, med stor jordvei og tallrik buskap.

Grendahl ble etterhvert en aktet mann, en aktiv medlem av samfunnet og som gav kloke råd. 

### Stortingsmann
Fra og med 1830 representerte han Søndre Trondhjems amt på alle stortingssamlinger fram til 1842, med unntak for 1839. På Stortinget i 1842 var han med på tredje gangs vedtak på å oppheve konventikkelplakaten og loven som haugianerne var sterkt imot, og som myndighetene stadig hadde brukt mot Hans Nielsen Hauge og hans meningsfeller.

På Stortinget slutte Grendahl seg til opposisjonen, som utover i 1830-årene fikk et sterkt innslag av bønder. Særlig John Neergaards agitasjon førte flere bønder frem i valgene. Grendahl støttet denne fraksjonen på ei forsiktig, bestemt måte ved å finansiere trykkingen av Neergaards kjente agitasjonsskrift, Ola-boka. Sammen med Neergaard arbeidet han for opprettingen av formannskapene, et steg på veien for større demokratisk innvirkning for bønder og andre på styre og stell i kommunene.

Grendahl hadde også bånd til kretsen av opposisjonelle omtalt som «Den hemmelige direksjon». Denne kretsen samlet både bønder og andre (for eksempel Henrik Wergeland), som planla sine framstøt i lovsaker og som samordnet avstemninger på Stortinget. Han var 1830 og -33 medlem av komiteen for gasjer, pensjoner, budsjett- og skattevesen, mens han han i 1836, 1836-37 og 1842 var medlem av Lagtinget, budsjettkomiteen og valgkomiteen. Ettersom han ble utelukket av den påklagede deltok Grendahl ikke i riksretten mot Severin Løvenskiold i 1836.

Grendahl døde på Havstein i Strinda i 1849.

## Verk
* *Om Hans Nielsen Hauges liv, vikrsomhet og dennes følger*. 1849

## Referanser


## Kilder
* Lindstøl, Tallak:*Stortinget og Statsraadet 1814-1914*. Kristiania, 1914

## Eksterne lenker
* 
* http://www.snl.no/.nbl_biografi/Michel_Grendahl/utdypning
Walls

***Walls*** er det 36. studioalbumet til artisten Barbra Streisand. Det ble utgitt 2. november 2018 av Columbia Records. Førstesingelen «Don't Lie to Me», som ble utgitt 27. september 2018, var siktet mot USAs president Donald Trump. *Walls* er det første Streisand-albumet på 13 år hvor de fleste sangene er nyskrevne. I tillegg til de nye låtene har Streisand også covret «Imagine» og «What the World Needs Now Is Love».

Albumet fikk god kritikk, og magasinet *[[Rolling Stone (magasin)|Rolling Stone]]* kåret *Walls* til en av musikkårets beste popplater. Damien Morris fra *[[The Guardian]]* kalte albumet betimelig og lidenskapelig og kommenterte «Streisands sterke formidling av enkle, poengterte sangtekster».

## Sporliste
# «What's On My Mind» – 5:16 
# «Don't Lie To Me» – 3:57 
# «Imagine / What A Wonderful World» – 5:20 
# «Walls» – 3:54 
# «Lady Liberty» – 3:52 
# «What The World Needs Now» – 4:36 
# «Better Angels» – 4:08 
# «Love's Never Wrong» – 4:06 
# «The Rain Will Fall» – 4:42 
# «Take Care Of This House» – 4:10 
# «Happy Days Are Here Again» – 3:53 

## Referanser


## Eksterne lenker
*
Ruth Winder

**Ruth Winder** (født 1993) er en amerikansk landeveissyklist, som sykler for Team Sunweb.

Winder representerte USA under VM i landeveissykling 2018 i Østerrike, der hun ble nummer 10 på fellesstarten; 7' 17" bak verdensmester Anna van der Breggen.

## Referanser


## Eksterne lenker
*
GalaxeLAN

**GalaxeLAN** (ofte forkortet til **G-LAN**) er et datatreff som arrangeres i Skien fritidspark i Telemark. Datatreffet har holdt på siden 2005 og har tidligere blitt arrangert på Åfoss skole, på Klosterøya og i Ibsenhuset.

## Referanser


## Eksterne lenker
* 
* 43 timer med dataspill 
* De har sittet foran PC-en 30 timer i strekk 
* Kjempet om 20&nbsp;000 i premie 
* – Det blir Telemarks største
* Satser stort på LAN
Kirkested

**Kirkested** er et sted med en samling av bygninger og funksjoner rundt en kirke. Stedet utgjorde både en kulturmessig og maktsmessig kontunitet. Plasseringen av kirkestedet samsvarer ofte med et tidligere kultsted eller hov (kultsted). Ved å sette opp en kirke hvor det gamle kultstedet befant seg, ville muligheten til å ofre til de gamle gudene akkurat der forsvinne, og man ble nødt til å følge den nye kristne religionen. Kommunikasjonsmessig var det også viktig at tilgjengeligheten over sjø og land var enkel. Kirkestedet for hovedkirken i et prestegjeld hadde også prestegårder og andre fellesbygninger i prestegjeldet som kornmagasiner, tingstue og borgstue.
Bjorg Lambrecht

**Bjorg Lambrecht** (1997–2019) var en belgisk syklist som konkurrerte i landeveissykling for Lotto Soudal.

Under VM i landeveissykling 2018 i Innsbruck tok Lambrecht sølvmedalje i fellesstart for U23-ryttere, mellom sveitsiske Marc Hirschi og finnen Jaakko Hänninen.

Han døde som følge av en velt under tredje etappe av Polen rundt 2019.

## Referanser


## Eksterne lenker
*
Jaakko Hänninen

**Jaakko Hänninen** (født 16. april 1997) er en finsk syklist som konkurrerer i landeveissykling.

Hänninen tok bronsemedalje i fellesstart for U23-ryttere under VM i landeveissykling 2018 i Innsbruck, bak sveitsiske Marc Hirschi og belgiske Bjorg Lambrecht.

## Referanser


## Eksterne lenker
*
Thug Life: Volume 1

***Volume 1*** er det eneste studioalbumet av den amerikansk hiphop-gruppen Thug Life, startet av rapperen Tupac Shakur, ble utgitt 26. september 1994 under Interscope Records. Gruppen består av Big Syke, Macadoshis, Mopreme, The Rated R og Tupac Shakur. Blant de notable sporene på albumet er «Bury Me a G», «Cradle to the Grave», «Pour Out a Little Liquor» (som også er å finne på lydsporet til 1994-filmen Over the Rim), «How Long Will They Mourn Me?» og «Str8 Ballin». Albumet ble opprinnelig utgitt under Shakurs plateselskap *Out Da Gutta Records*. Grunnet mye kritikk av gangster rapen på den tiden, ble mange sanger fra den opprinnelige versjonen av albumet slettet og spilt inn på nytt. Albumet inneholder bare ti spor fordi Interscope Records følte at mange av de andre innspilte sangene var for kontroversielle til å bli utgitt. Det har blitt sagt at 2Pac opprettet to andre versjoner av dette albumet, med mange av sangene som fortsatt ikke har blitt utgitt.

Selv om den opprinnelige versjonen av albumet aldri kom til å bli utgitt, fremførte Tupac den egentlige første singelen fra albumet «Out on Bail» ved Source Awards I 1994. Selv om albumet opprinnelig ble utgitt under Shakurs plateselskap Out Da Gutta, Amaru Entertainment, fikk platemerket eid av Tupacs mor, Afeni Shakur, rettighetene til albumet. * Thug Life: Volume 1 * ble sertifisert til gull av RIAA. Sporet "How Long Will They Mourn Me?" dukket senere opp på 2Pacs * [[Greatest Hits (Tupac Shakur album) | Greatest Hits]] * album i 1998.

Albumet solgte 500.000 eksemplarer i USA i 1994.

## Sporliste
# «Bury Me a G» (ft. Natasha Walker)
# «Don't Get It Twisted»
# «Shit Don't Stop» (ft. Y.N.V.)
# «Pour Out a Little Liquor»
# «Stay True» (ft. Stretch)
# «How Long Will They Mourn Me?» (ft. Nate Dogg)
# «Under Pressure» (ft. Stretch)
# «Street Fame»
# «Cradle to the Grave»
# «Str8 Ballin»

## Referanser


## Eksterne lenker
*
Drive-by shooting

**Drive-by shooting** eller kun **drive-by** er et engelsk begrep for å skyte en eller flere personer fra et kjøretøy, vanligvis en bil eller motorsykkel. Kjøretøyet passerer offeret/ofrene, eller gjør et kort stopp. Fordelen med metoden er at skytteren raskt kan komme seg bort fra scenen etter å ha utført gjerninger, når skytteren allerede er i bilen. Ulempen er den dårlige presisjonen til skytteren, spesielt når bilen beveger seg under skyting. Det er også en risiko for at man skyter flere personer enn ønsket.

En av de første dokumenterte angrepene av denne typen fant sted i forbindelse med Chicago Rifles i 1919, og de ble relativt vanlige i gjengkriger som i forbudstiden.

Vanskeligheten med et suksessfylt drap gjør metoden hovedsakelig brukt for å markere misnøye og ikke alltid ment for å drepe en enkelt person. Noen ganger kan eiendommer som en restaurant også bli offer for slike angrep, i disse tilfellene mer for å markere enn for å drepe noen.

## Referanser
Vatroslav Lisinski

**Vatroslav Lisinski** (født 8. juli 1819 i Zagreb, død 31. mai 1854 i Zagreb) var en kroatisk komponist.

## Bakgrunn
Lisinski ble født som *Ignatius Fuchs* i en tysk-jødisk familie. Han endret senere navn til Vatroslav Lisinski, som er en kroatisk versjon av hans opprinnelige navn. En stund jobbet han som kontorarbeider ved Kroatias høyesterett, Tabula Banalis, i Zagreb.

Lisinski komponerte den første kroatiske operaen, *Kjærlighet og ondskap* (Ljubav i zloba, 1846), som han skrev etter oppfordring fra den kroatiske komponisten Alberto Ognjen Štriga. I 1851 skrev han operaen *Porin,* i tillegg til en rekke verk for orkester, kor og solister. Han var også en av grunnleggerne av Illyrismen, en bevegelse som jobbet for å styrke kroatisk og sør-slavisk kulturarv. Bevegelsen var en reaksjon på magyariseringen under det østerriksk-ungarske styret.  

Lisinski døde i Zagreb 31. mai 1854 og er gravlagt på Mirogojkirkegården.

## Ettermæle
Konserthuset Koncertna dvorana Vatroslava Lisinskog i Zagreb er oppkalt etter ham. Det samme er den internasjonale toglinjen EN 498/499, som forbinder Zagreb og München.

## Referanser
Marc Hirschi

**Marc Hirschi** (født 24. august 1998 i Bern) er en sveitsisk syklist som konkurrerer i landeveissykling for Tudor Pro Cycling Team.

I 2018 tok Hirschi først gull på fellesstarten under U23-EM i landeveissykling 2018 i Brno, før han to måneder senere tok et nytt gull i fellesstart for U23-ryttere under VM i landeveissykling 2018 i Innsbruck, foran belgiske Bjorg Lambrecht og finnen Jaakko Hänninen.

## Referanser


## Eksterne lenker
*
Digital Underground

**Digital Underground** var en alternativ hiphop-gruppe fra Oakland, California. Deres medlemmer ble endret og rotert for hvert album og hver turné.

Digital Undergrounds leder og støttespiller var Greg «Shock G» Jacobs (også kjent som Humpty Hump); Shock G dannet gruppen i 1987 med Jimi «Chopmaster J» Dright fra Berkeley, California, og med Tampa, Florida dj-en Kenneth «Kenny-K» Waters.

Sterkt påvirket av de ulike funk-bandene fra 1970-tallet, samplet Digital Underground ofte slik musikk, som ble et avgjørende element i østkystrapen. Som «Rackadelic» designet Jacobs plateomslaget. Digital Underground er også kjent for å starte karrieren til medlemmet Tupac Shakur, samt startet side-prosjekter og solo artister som Raw Fusion, Saafir og sangeren Mystic.

Etter utgivelsen av «Doowutchyalike» singelen og videoen sommeren 1989, ble bandet populært med sangen «Humpty Dance» i 1990. Digital Underground turnerte nesten hvert år fram til 2008 med konserter i Europa, Japan, Canada, Australia og USA. Mens gruppens opprinnelse lå hovedsakelig i Oakland og Berkeley, California, kom forskjellige figurer og stemmer fra hele USA og Storbritannia frem på bandets album. Shock G og Money-B var de eneste individene som skulle være delaktiv på hvert album. Andre gjentagende bidragsytere var David «DJ Fuze» Elliot, og dj-en/produsenten Jeremy «J-Beats» Jackson, som begge hjalp Jacobs med å utvikle den rette musikken.

Gruppen var statister og donerte musikk til Dan Aykroyd.filmen ''Nothing but Trouble'' i 1991.

Etter ca. 20 år med turneer, kunngjorde Shock G at gruppen offisielt ville bli oppløst i 2008. Kort tid etter at kunngjøringen ble kjent, bekreftet gruppen også at deres mai 2008-album *.. Cuz a D.U. Partiet Do not Stop!* ville bli deres siste studioinnsats.

## Diskografi

### Album
* *[[Sex Packets]]* (1990) 
* *[[Sons of the P]]* (1991) 
* *[[The Body-Hat Syndrome]]* (1993) 
* *[[Future Rhythm]]* (1996) 
* *[[Who Got the Gravy?]]* (1998) 
* *[[..Cuz a D.U. Party Don't Stop!]]* (2008)

### EP-er
* *[[This Is an EP Release|This Is an EP Release a.k.a. Same Song]]* (1991)
* *The Greenlight EP* (2010)

### Filmmusikk
* *Nothing But Trouble* (1991)
* *Don't Be a Menace to South Central While Drinking Your Juice in the Hood* (1996)
* ** (2003)

### Samleplater
* *Yo! Rap Hits* (1991)
* *Oakland Soul: The Bay Area Soundtrack' (1997)
* *No Nose Job: The Legend of Digital Underground* (2002)
* *The Lost Files* (1999)
* *Outrageous Rap* (2002)
* *Playwutchyalike: The Best of Digital Underground* (2003)
* *Rhino Hi-Five: Digital Underground* (2005)
* *Songs You Know: Ol' Skool Hip Hop* (2007)
* *Westside Bugg Presents... The Best of the West'' (2008)

## Referanser


## Eksterne lenker
* 
* 
*